samsung
ప్రీమియం మార్కెట్‌లో శాంసంగ్‌ లీడర్‌!
న్యూఢిల్లీ: దక్షిణకొరియా స్మార్ట్‌ఫోన్‌ దిగ్గజం శాంసంగ్‌ భారత్‌ ప్రీమియం ఫోన్ల మార్కెట్‌లో 48శాతం వాటాను సాధించింది. మరో స్మార్ట్‌ఫోన్‌ దిగ్గజం యాపిల్‌ను పక్కకు నెట్టేసింది. యాపిల్‌ 43శాతం మార్కెట్‌ వాటాతో రెండోస్థానంలోనిలిచింది. కౌంటర్‌పాయింట్‌రీసెర్చి వెల్లడించిన గణాం కాలను పరిశీలిస్తే నాలుగోత్రైమాసికంలో టెకీ దిగ్గజం యాపిల్‌ శాంసంగ్‌ను అధిగమించి 62శాతం మార్కెట్‌ వాటాతో ఉందని అంచనావేసింది. అప్పట్లో 31శాతం శాంసంగ్‌ మార్కెట్‌ వాటాతో కొన సాగింది. గెలాక్సీనోట్‌7 విఫలం కావడంతో శాంసంగ్‌ ప్రీమియం మార్కెట్‌లో వెనకబడింది. మొత్తం మొబైల్‌ హ్యాండ్‌సెట్‌ మార్కెట్‌లో ప్రీమియం సెగ్మెంట్‌ 35శాతంగా పెరుగుతూ వస్తోంది. శాంసంగ్‌, ఒప్పొ, వివో, జియోనీ, మోటారోలా వంటి కంపెనీలో ప్రీమియం విభా గం వృద్ధి 158శాతంగా ఉంది. 2017లో మొత్తం మొబైల్‌ బిజినెస్‌ ఆరుశాతం వృద్ధితో ఉంది. శాంసంగ్‌ 26శాతం, ఐటెల్‌ తొమ్మిది శాతం, మైక్రోమాక్స్‌ ఎనిమిదిశాతం, గ్జియామి ఏడుశాతం, వివో ఆరుశాతం వాటాలు సాధించాయి. ఇక ఎల్‌టిఇ సామర్ధ్యం ఉనన స్మార్ట్‌ఫోన్లు 96శాతం మార్కెట్‌కు వచ్చాయి. భారత్‌ ఇప్పటికే స్మార్ట్‌ఫోన్‌ మార్కెట్‌లో శరవేగంగా వృద్ధిని సాధిస్తున్న దృష్ట్యా హైఎండ్‌ ఫోన్లకు డిమాండ్‌ పెరిగింది. అమెరికా, యూరోప్‌లలో హ్యాండ్‌సెట్‌ల కొనుగోళ్లు తగ్గుతున్నాయి. దీనివల్లనే కంపెనీలు తమ ఉనికిని భారతీయ మార్కెట్‌వైపు విస్తరించాయి. సాలీనా 15శాతం చొప్పున స్మార్ట్‌ఫోన్‌ విభాగం వృద్ధి సాధిస్తూ 29 మిలి యన్‌ యూనిట్లు మొదటిత్రైమాసికంలో విక్రయించింది. శాంసంగ్‌ 26శాతం వాటాతో ఉంటే గ్జియామి రెండోస్థానానికి చేరి 13శాతం వాటాతో ఉంది. వివో 12శాతం, ఒప్పొ 10శాతం లెనోవో మోటారోలో 8శాతం వంటి టాప్‌ఐదు బ్రాండ్లు 70శాతం వాటాతో స్మార్ట్‌ఫోన్‌ మార్కెట్‌ను చేజిక్కించుకున్నాయి. భారత్‌లో ఇప్పటివరకూ ఆఫ్‌లైన్‌ విక్రయాలు లేని గ్జియామి, మోటోరోలా వంటివి కూడా ఆఫ్‌లైన్‌కు వస్తుండటంతో రెండు, మూడోతరం నగరాల్లో కూడా ఎక్కువవాటాను సాధిస్తున్నట్లు స్పష్టం అవుతోంది.